Paterna recupera el Ban Municipal com a ferramenta d’informació veïnal
04/08/2015

# Paterna recupera el Ban Municipal com a ferramenta d’informació veïnal

[![Paterna recupera el Ban Municipal com a ferramenta d’informació veïnal](/images/noticias/2015/08/bando-municipal.jpg)](/images/noticias/2015/08/bando-municipal.jpg)

04.08.2015

L’Ajuntament de Paterna ha recuperat el Ban Municipal com a instrument d’informació veïnal per a informar als paterners i paterneres aquells actes o actuacions que es vagen a produir en el poble i siguen d’interés per als seus habitants.

El consistori va començar a utilitzar este tradicional i efectiu mètode d’informació i difusió fa unes setmanes per a anunciar la projecció de la primera pel•lícula del nou ‘Cine d’Estiu’ que es va celebrar, amb gran èxit de públic, en l’Espai Cultural La Cova Gran.

A fi que la difusió del missatge siga el més efectiva i amplificada possible, l’Ajuntament de Paterna transmet el missatge, a través d’una megafonia mòbil que s’instal•la en un vehicle municipal, i que recorre tots els barris de Paterna perquè els veïns estiguen al corrent de qualsevol acte de notorietat o incidència que vaja a tindre lloc en el municipi.

El ban municipal tornarà a utilitzar-se en les pròximes festes majors de Paterna per a donar a conéixer la programació dels principals actes.